
Nastavlja se talas radničkih protesta i blokada 



Oko 1.500 radnika kompanije 
,,Jumko” koji štrajkuju od 13. 
januara, a od prošlog ponedelj- 
ka protestuju na ulicama Vranja, 
blokiralo je auto-put E-75 Beo- 
grad-Skoplje. Radnici su nakon 
razgovora sa ministrom privrede 
Igorom Mirovićem, koji je do- 
putovao u Vranje, odblokirali 
put i vratili se u fabriku. Zahtevi 


su: osam zaostalih zarada, overa 
zdravstvenih knjižica, sprovođenje 
socijalnog programa, povezivanje 
radnog staža i smena rukovodstva 
kompanije. Policija je pokušala da 
sprečiblokadu, alisuradniciprobili 
kordon i blokirali i regionalni put, 
u Ranutovcu kod Vranjske banje. 

Istovremeno, štrajkačima kralje- 
vačke Fabrike vagona koji, zbog 


više od 15 neisplaćenih plata, ne- 
overenih zdravstvenih knjižica 
i nepovezanog radnog staža, 
blokiraju pruge ka Kosovskoj 
Mitrovici i Raški, pridružilo se 
tridesetoro zaposlenih u pre- 
duzeću ,,Plastmetal” koji od de- 
cembra 2012. godine nisu pri- 
mili plate. Takođe, tridesetak 
bivših radnika ,,Magnohroma” 
nakratko je blokiralo saobraćaj u 
Ulici vojvode Putnika u Kraljevu 
ispred zgrade Policijske uprave, 
u znak protesta što im, uprkos 
pravosnažnim sudskim rešenji- 
ma, nisu isplaćene plate. 

Ovi primeri pokazuju da čak i 
tridesetak ljudi može da blokira 
saobraćajnicu ili prugu, što može 
poslužiti kao primer i inspiraci- 
ja hiljadama takvih grupica od 
30-40-50 radnika nebrojenih 
državnih preduzeća koji su osi- 
romašeni, zaboravljeni, potpuno 
obespravljeni - i samo naizgled 
bespomoćni. 


SRBIIA: DRŽAVA BL0KIRA ŠK0LE 

Prema podacima Narodne banke, u 
Srbiji su trenuto u blokadi 73 osnov- 
ne i srednje škole sa dugom od 120,6 
miliona dinara, bezkamate. Dugovi su 
nastali uglavnom zbog neizmirivanja 
obaveza lokalnih samouprava prema 
školama. Zaposleni u blokiranim 
školama plate dobijaju redovno, jer 
se one isplaćuju direktno iz Trezora, 
ali problem nastaje kada škola ne 
može da podigne novac potreban 
za materijalne troškove. Tako se u 
novobeogradskoj Grafičkoj školi 
srušio plafon u jednoj učionici, jer 
nije bilo para za sanaciju. Srećom, to 
se desilo za vikend kada tamo niko- 
ga nije bilo. 


LOZNICA: ŠTRAIK RUDARA 

Rudari rudnika Zajača, koji štraj- 
kuju od 28. januara, traže da o 
svojim problemima razgovaraju sa 
predstavnicima vlade. Ukoliko se 
to ne desi najavljuju protest ispred 
vlade Srbije u petak, 14. februara. 
Oni traže isplatu minimalno tri 
od osam i po zaostalih zarada i 
overu zdravstvenih knjižica. Štra- 
jk u rudniku počeo je 28. januara 
uz minimalni proces rada, a 27. 
januara su razgovarali sa vlasni- 
kom Miroslavom Bogićevićem, ko- 
ji im je obećao isplatu jedne plate 
ali ni to nije ispunio. Prošle godi- 
ne rudari su primili samo četiri i 
po zarade 


BEOGRAD: SKUP P0DRŠKE NAR0DU 0 DiH 

Nekoliko stotina ljudi okupilo se u 
ponedeljak na skupu u Beogradu, 
u Knez Mihajlovoj ulici, kako bi 
izrazilo podršku sa narodom u BiH. 
„Prepoznajemo socijalnu borbu 
naroda Tuzle i ostatka Bosne i Her- 
cegovine kao vlastitu, a probleme koji 
su je izazvali kao probleme koji su 
prisutni u svim društvima zahvaće- 
nim pljačkom i razaranjima, koji se 
jednim imenom nazivaju evropske 
integracije ili tranzicija u , poručeno 
je na skupu. Okupljeni su držali 
transparente s natpisima: „Hrabra 
Bosno, uz tebe smo“, „Padaj silo i 
nepravdoD, „Podrška narodu BIH - 
danas Tuzla, sutra Beograd“. 


“SMRT PRIVATIZACIJI! ST0P NACIONALIZMU! OSTAVKE SVI! Grafit na spaljenoj zgradi Kantonalne vlade u Tuzli 

Bosna naše budućnosti 



Preporučujemo film 


Тће Yes Men (2003) & The Yes 
MenFixTheWorld(2010) 

Dva tipa prave 
lažne sajtove 
velikih korporacija 

(npr DOW) i 

organizacija poput 
Svetske trgovinske 
organizacije 
(WTO), razni 
ljudi ih preko 

tih sajtova zovu 
na konferencije, a ovi odlaze tamo, 
govore neočekivanu istinu i rade razne 
genijalne i zabavne stvari... 

Tinker Tailor Soldier Spy (2011) 

U samom 

vrhu britanske 
obaveštajne službe 
MI6 nalazi se 

sovjetski dupli 
agent. Ili možda ne? 
Veomakompleksan 
i dinamičan 

špijunski triler 
smešten u sredinu 
1970-tih godina. Gledalac je odpočetka 
filma za stolicu zakovan sveprisutnom 
tenzijom čiji se izvor na prvi pogled 
ne vidi i mučnim predosečanjem 
izdaje, nezamislive ali naslućene. Film 
je delimično zasnovan na istinitim 
događajima iz 1960-tih. 

Lacadutadeglidei 
(Gdtterdammmerung) (1969) 

Uprevodu„Sumrak 
bogova“, film u 
kome je sprega 
nacizma i krupnog 
kapitala prikazana 
u kontekstu opšte 
fašizacije društva 
i istovremene 
buržoaske 
dekadencije 
ubistva, pedofilija, 
spletke i izdaja, međusobni obračuni, 
mržnja, strah, monstruoznost i ludilo... 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Jedan od tokova raspada global- 
nog kapitalističkog sistema je 
zahuktavajuća socijalna pobuna 
na Balkanu. Ona je intenzivnije 
prisutna od kada je pre nekoliko 
godina grčko radništvo ušlo u no- 
vu fazu sukoba sa vladajućom kla- 
som, koju karakteriše niz masov- 
nih ustanaka, protesta i generalnih 
štrajkova. Njih je pratila radnička 
klasa Slovenije koja je zauzela ulice, 
narod Turske koji je na protestima 
miliona ušao u otvorene sukobe sa 
svojim gospodarima i radnici Bu- 
garske i Rumunije koji su ozbiljno 
zapretili sistemu u svojim državama. 
Ovih dana pobuna je eksplodirala 
u zoni gde su naprsnuća sistema i 

Daliste ^7 
znali O 

...da su 23. septembra 2011. SAD 
prodale vladi Bahreina oružje u 
vrednosti od 53 miliona dolara, 
da bi samo tri meseca nakon toga 
vlada Bahreina počela da ubija anti- 

vladine demonstrante? 

v_ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


njegova trulost u našem regionu 
verovatno najvidljiviji - u Bosni i 
Hercegovini. 

Poprište najkrvavije epizode ras- 
pada Jugoslavije, frankeštajnovska 
kolonijalna tvorevina sklepana da 
zadovolji interese imperijalističkih 
sila i nacionalističkih kriminalaca 
na terenu i u regionu, ovakva BiH 
je narodu garantovala samo jedno 
- nastavak pustošenja, pljačkanja 
i otpuštanja radnica i radnika, bez 
obzira na nacionalnu pripadnost, 
uz svesrdnu podršku jarma naci- 
onalističkog slepila stalno name- 
tanog od strane imperijalista, 
kapitalista, tajkuna i mantijaša 
svih fela, i njihovih medija i drugih 
poslušnika. Nije zato čudno što je 
odgovor na decenijsku represiju i 
mrak u potpunosti postavljen na 
druge osnove, i srazmerno žestok. 
Radništvo Bosne i Hercegovine je 
ponovo shvatilo ko mu je zapravo 
neprijatelj. 

Spontani mirni protesti po- 
čeli su 4. februara u Tuzli, jed- 
nom od velikih industrijskih 
centara bivše Jugoslavije, koji 
je u poslednjih desetak godina 
u procesima kriminalnih pljač- 
kaških privatizacija ostao bez 
svojih najvećih firmi, sa čisto 
socijalnim zahtevima, protiv bede 


























i nezaposlenosti, protiv pljačke i 
privatizacije. Vrlo brzo protesti 
su se, usled policijske brutalnosti 
i osionog stava vlasti, omasovili, 
proširili kroz BiH i pretvorili u 
otvoreni fizički sukob sa zaštitnici- 
ma ovog i ovakvog sistema. Prevare- 
ni i oplj ačkani r adnici, i nj ihova deca 
bez budućnosti u ovakom društvu, 
ustali su u preko dvadeset grado- 
va, sukobivši se policijom, spalivši 
nekoliko upravnih zgrada - simbola 
njihove bede, čak uspevši u jednom 
trenutku da zarobe gradonačel- 
nika Brčkog. U ovih nekoliko da- 
na, osnove sistema su bačene na 
kolena, što je čak dovelo do toga da 
je austrijski kolonijalni upravnik 
Bosne, Valentin Incko, javno po- 
čeo da najavljuje intervenciju 
NATO-a kako bi se sistem doveo u 
funkcionalno stanje. Kao organski 
nastavak protesta u više gradova 
u BiH su formirani gradski plenu- 
mi, direktno-demokratske struktu- 
re odlučivanja. Činjenica da su 
zgrade suviše male da bi primile 
sve one koji žele da učestvuju u 
ovim samoupravnim procedura- 
ma donošenja odluka pokazuje 
demokratski karakter i slobodar- 
ske domete ovih protesta. 

Buržoaski mediji su dali sve 
od sebe da priskoče u pomoć 
svojim poslodavcima. Lažne vesti, 
spinovanja neproverenih i lažnih 
informacija o navodnom naoru- 
žavanju demonstranata kako bi 
se napala Republika Srpska, ,,in- 
formacije” o ovima ili onima koji 
stoje iza demonstranata, praćene 
su brutalnom represijom na uli- 
cama, sa stotinama uhapšenih, 
nebrojenim demonstrantima koji 
su premlaćivani i zastrašivani. Je- 
dan deo demonstranata je oslobo- 
đen nakon masovnih pritisaka i 


nastavka demonstracija koje su 
njihovo oslobađanje postavile 
kao jedan od bitnih zahteva, no 
informacije sa terena govore da su 
hapšenja aktivnih radnika u toku 
i dalje, te da je predupređivanje 
daljih protesta ono na čemu su 
angažovane sve sistemske snage u 
toj zemlji. 

Kriminalci-političari u regionu su 
u panici. Hrvatski premijer je od- 
mah posetio Mostar, jedan od gra- 
dova na koje su se protesti proširili, 
a Milorad Dodik je održao hitan 
sastanak sa Vučićem. Svi su imali 
iste poruke - treba smiriti situaciju, 
kod ,,nas” ne postoji opasnost od 
ovakvih protesta, a ukoliko se oni 
ipak dese - ugušićemo ih. Njihov 
strah je očigledan, i on nam govori 
više nego bilo šta drugo u kakvom 
je stanju sistem - koliko je malo 
potrebno da bi mu se skršile 
staklene noge na kojima stoji. 

Stogodišnjica Prvog svetskog rata 
je u poslednjih nekoliko meseci 
jedan od najčešćih konteksta u ko- 
me se pominje BiH, uglavnom iz 
imperijalističke ili nacionalističke 
perspektive. Radnička klasa Bo- 
sne je uspela da na veličanstven 
način da svoj komentar na te 
interpretacije, na najbolji način 
obeleživši godišnjicu od ubistva 
feudalnog gospodara Bosne, time 
što joj je pošlo za rukom ono 
o čemu su mladobosanci samo 
mogli da sanjaju: umesto akata 
individualnog terora radništvo 
je uspelo da formuliše masovan 
odgovor na represiju. 

Nedostatak protesta, koji posta- 
je očigledniji sa splašnjavanjem 
inicijalnog talasa, nedostatak je 
organizacija i pokreta koje bi mogle 
jasnije da artikulišu želje i na- 
danja pobunjenih masa. Plenumi 
predstavljaju prvi korak u tom 
pravcu - oni će nužno biti zatrova- 
ni ostacima bivših ideologija, 
predlozima rešenja koja utopisti- 
čki pozivaju na „poštene političa- 
re”, „eksperte” itd, no, ti mali pre- 
kidi klasne osvešćenosti ne treba 
da nas demorališu - iz tih zborova 
je moguće stvoriti pokret koji će 


plenumaške principe rada i delova- 
nja preneti na sve segmente društva. 
Stvaranje plenuma-zborova rad- 
nih ljudi u firmama, industrija- 
ma, pre svega infrastrukturnim, 
elektrodistribuciji, vodovodu, tele- 
komunikacijama, a zatim i svim 
ostalim, predstavljaće dalje kora- 
ke u preuzimanju svojih života 
u svoje ruke od strane radnika, i 
postavljanje temelja novog, boljeg 
i slobodnijeg društva. Stvaranje 
organizacija koje će koordinirati 
preuzimanje konaca upravljanja 
iz ruku vladara, te organizovati 
disciplinovanu i planiranu borbu 
protiv represivnih aparata sistema 
jeste među prvim zadacima bo- 
sanskih revolucionara. 

Pozivamo radništvo Srbije i 
čitavog Balkana da krene putem 
koji je zacrtala radnička klasa 
Bosne i Hercegovine. Ovo su go- 
dine u kojima možemo stvoriti 
pretpostavke za pokret koji će moći 
na dostojanstven način da učestvu- 
je u borbi balkanske radničke 
klase protiv svih imperijalizama i 
nacionalizama, te da izbori stva- 
ranje besklasnog i bezdržavnog, 
direktno demokratskog, istinski 
samoupravnog društva, baziranog 
na kolektivnom vlasništvu i slobo- 
di svih. 

Generalni sekretarijat 

Anarhosindikalističke inicijative 
sekcije Međunarodnog udruženja 
radnika i radnica 














Drugovi iz brazilskog sindikata anarhosindikali- 
sta COB iz Arake izvedeni su 12. februara pred 
sud. Protiv njih je pokrenuta isfabrikovana 
krivična prijava zbog toga što su članovi „пе- 
zakonitog sindikata“. Inače, sindikat u Araki 
aktivno je učestvovao u nedavnim borbama 
protiv visokih troškova života i protiv cena jav- 
nog prevoza tokom maja i juna prošle godine. 

Predsednik unije studenata dostavio je sudu 
u Araki imena i adrese anarhosindikalista iz 
COB-a koji su bili aktivni u odboru za borbu 
protiv siromaštva. Novine A Voz de Агаха , 
povezane sa fašističkim krugovima, objavile 
su lažni podatak da je jedan pripadnik COB-a 
,,lopov“, a da je sindikat COB ,,banda“. Ovo je 
izazvalo ogorčenje studenata anarhista, koji su 
najavili kampanju za bojkot novine. 

Povodom ovog slučaja oglasilo se Međunaro- 
dno udruženje radnika (MUR) saopštenjem 
kojim ukazuje na represiju od strane „države 
i izdajničkih organizacija“, pozivajuči na so- 
lidarnost sa drugovima iz COB-a u Araku. 

Sindikalna borba ugostiteljskih radnika 
u Nemačkoj 

Sekcija uslužnih delatnosti nemačkog 
anarhosindikata FAU pokrenula je snažnu 


borbu za prava radnika u ovom sektoru. 
Konobari iz jednog fensi levičarskog klu- 
ba iz Drezdena stupili su u štrajk. Svi oni 
su članovi anarhosindikalističke grupe i 
otpušteni su pod sumnjivim okolnostima. 
Lokalni granski sindikati zbog toga za- 
htevaju da oni budu vračeni na posao i da 
firma sklopi sporazum koji če ubuduče 
omogučiti kolektivizaciju poslovanja. 

Ova grupa je osnovana na radnom mestu u 
maju prošle godine, a u nju su se uključili 
svi konobari koji rade u klubu. Tokom maja 
i juna prošle godine izborili su se za poveča- 
nje plata za 20%. Nakon toga su se povezali 
sa kolegama iz drugih restorana i osnovali 
sindikalnu sekciju za sektor ugostiteljstva 
i kulinarstva (BNG-FAU) u julu prošle go- 
dine. Međutim, prošlog meseca polovina 
zaposlenih je iznenadno otpuštena s posla. 
BNG-FAU je to protumačio kao napad na 
konobare sindikaliste i zapretio štrajkom. 
Pošto je vlasnik restorana Trotzdem odbio 
da pregovara, radnici su ovog meseca ot- 
počeli štrajk i organizovali svakodnevne 
akcije obaveštavanja mušterija o situaciji 
u restoranu. Uprkos tome što je gazda an- 
gažovao štrajkbrehere, posao je drastično 


opao zbog toga što su gosti u znak so- 
lidarnosti prestali da dolaze u klub. 

BNG-FAU je organizovao edukativne 
razgovore sa kolegama iz drugih klubova 
kako bi bili spremni za sukob sa gazdama. 
10. februara održana su dva predavanja na 
kojima su kroz otvoren razgovor radnici in- 
formisani o situaciji u sektoru kulinarstva. 
Tokom predstoječe nedelje najavljeno je 
održavanje javne obuke radnika i kurs o 
njihovim pravima. FAU će organizovati i 
svakodnevne protestne posete klubovima 
prilikom kojih će informisati ljude o po- 
stojećim konfliktima u ovom poslu kao i o 
samom sindikatu. 

Crnogorski radnici prevareni na radu u 
Rusiji 

Jedna grupa radnika iz Crne Gore otišla 
je u Rusiju 19. decembra, a druga desetak 
dana kasnije. Radnici, koji se trenutno 
nalaze u Ufi, glavnom gradu republike 
Baškortostan, u Ruskoj federaciji, tvrde da 
nisu isplaćeni za posao koji su obavili, da 
su smešteni u neuslovnim prostorijama, 
da nemaju hrane, a da im je i zdravstveno 
stanje loše. 


Centar za liberterske studije predstavlja: 

Revolucionarni sindikalisti i 
fabrički komiteti u ruskoj revouciji 


Spontana težnja radnika da organizuju fabričke komitete i 
da intervenišu u procesu upravljanja fabrikama neizbežno 
je ohrabrena revolucijom, zbog koje su radnici verovali da 
sredstva za proizvodnju u čitavoj zemlji sada pripadaju 
njima i da njima mogu upravljati po svom nahođenju i u 
sopstvenom interesu. Ono što je započelo pre Oktobarske 
revolucije, u njoj se odigravalo još češće i otvorenije i, za 
trenutak, ništa nije moglo zadržati talas pobune. 

Fabrički komiteti u ruskoj revoluciji 
R.M. Džouns 

Sindikalisti u ruskoj revoluciji 
G. P. Maksimov 




Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 































